इंजीनियरिंग के छात्रोंं ने रोबोट से किए गोल
शासकीय इंजीनियरिंग कॉलेज में दो दिनी मेक टेक मीट में शनिवार को इंजीनियरिंग के विद्यार्थियों ने रिमोट से संचालित होने वाले रोबोट के मैच कराए। रोबोट सॉकर के अनूठे गेम में विद्यार्थियों ने रोबोट के जरिए ही गेंद से गोल भी किए।
कॉलेज में मीट के आखिरी दिन रोबाे स्ट्राइक, रोबो सॉकर, इलेक्ट्रेड, ब्लाइंड कोडर आैर एससीडीसी आदि प्रतियोगिताएं हुईं। इवेंट कन्वीनर छात्र शानतम् कानूनगो आैर इवेंट मैनेजर सुनील धनगर ने बताया रोबो स्ट्राइक आैर रोबो सॉकर ने आठ-आठ टीमों ने सहभागिता की। रोबो सॉकर के लिए एक छोटा विशेष ग्राउंड तैयार किया गया। जिसमें विद्यार्थियों ने रिमोट से संचालित अपने रोबोट के मैच कराते हुए गोल भी कराए। रोबो स्ट्राइक के लिए भी विशेष ट्रैक तैयार किया गया। जिसमें रोबोट से बैलून को फोड़ने की प्रतियोगिता हुई। इलेक्ट्रेड में 19 आैर ब्लाइंड कोडर में पांच टीमों ने सहभागिता की। दोपहर को स्मार्ट सिटी डेवलपमेंट कांटेस्ट भी हुआ। जिसमें स्मार्ट सिटी उज्जैन के सीईओ अवधेश शर्मा, हर्षकुमार जैन आदि जज थे। विद्यार्थियों ने स्मार्ट सिटी को लेकर सुझाव प्रस्तुत किए। दोपहर को सेमिनार हुआ, जिसमें इंदौर के डॉ. क्राइस्ट पॉल ने लेजर मैन्युफैक्चरिंग आैर राजेश अग्रवाल ने एक्सीलेटर रेडिएशन विषय पर मार्गदर्शन दिया। शाम को समापन हुआ, जिसमें कॉलेज के प्रो. वीके सुखवानी, प्रो. राकेश रॉय, डॉ. केएस चंदेल एवं डॉ. एसी शुक्ला ने विद्यार्थियों को पुरस्कार वितरित किए।
रोबोट सॉकर गेम में विपक्षी के गोलपास्ट में गेंद को डालने का प्रयास करते छात्र।
hin_Deva hin_Deva hin_Deva hin_Deva